
	Α)  ΠΛΕΚΤΗΡΙΑ ΠΙΕΡΙΑΣ ΑΝΩΝΥΜΟΣ  ΒΙΟΜΗΧΑΝΙΚΗ ΕΜΠΟΡΙΚΗ ΕΤΑΙΡΙΑ – ΒΙΟΜΗΧΑΝΙΑ ΠΛΕΚΤΩΝ ΥΦΑΣΜΑΤΩΝ
ΒΙ.ΠΕ. Κιλκίς, 61100 Κιλκίς

	
	Β) Περιφερειακή Ενότητα Κιλκίς Διεύθυνση Ανάπτυξης

Τμήμα Εμπορίου – Τουρισμού

Αν. Παπανδρέου 3, 61100 Κιλκίς


ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.), στην Εταιρεία με την επωνυμία: «ΠΛΕΚΤΗΡΙΑ ΠΙΕΡΙΑΣ ΑΝΩΝΥΜΟΣ  ΒΙΟΜΗΧΑΝΙΚΗ ΕΜΠΟΡΙΚΗ ΕΤΑΙΡΙΑ – ΒΙΟΜΗΧΑΝΙΑ ΠΛΕΚΤΩΝ ΥΦΑΣΜΑΤΩΝ», διακριτικό τίτλο: «ΠΛΕΚΤΗΡΙΑ ΠΙΕΡΙΑΣ Α.Ε.», Αρ. Μ.Α.Ε.: 49691/55/Β/01/05/06 και αριθμό ΓΕΜΗ: 014518435000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ
Στις 07.10.2013 καταχωρήθηκε στο Γενικό Εμπορικό Μητρώο με Κ.Α.Κ.: 104752 το από 23.09.2013 Πρακτικό της Έκτακτης Γενικής Συνέλευσης της Ανώνυμης Εταιρίας με την επωνυμία: «ΠΛΕΚΤΗΡΙΑ ΠΙΕΡΙΑΣ ΑΝΩΝΥΜΟΣ  ΒΙΟΜΗΧΑΝΙΚΗ ΕΜΠΟΡΙΚΗ ΕΤΑΙΡΙΑ – ΒΙΟΜΗΧΑΝΙΑ ΠΛΕΚΤΩΝ ΥΦΑΣΜΑΤΩΝ», διακριτικό τίτλο: «ΠΛΕΚΤΗΡΙΑ ΠΙΕΡΙΑΣ Α.Ε.», Αρ. Μ.Α.Ε.: 49691/55/Β/01/05/06 και αριθμό ΓΕΜΗ: 014518435000, που εδρεύει στο Δήμο Κιλκίς, (ΒΙ.ΠΕ. ΚΙΛΚΙΣ, 61100 ΚΙΛΚΙΣ),  από τα οποία προκύπτει ότι :

Η Έκτακτη Γενική Συνέλευση ομόφωνα αποφάσισε τη μείωση του μετοχικού κεφαλαίου της εταιρίας κατά 775.561,00€ (επτακόσιες εβδομήντα πέντε χιλιάδες πεντακόσια εξήντα ένα ευρώ), με επιστροφή  μετρητών στους  μετόχους  και την τροποποίηση του άρθρου 5 του καταστατικού, δια μειώσεως της ονομαστικής αξίας των 1.551.122 μετοχών κατά  πενήντα  λεπτά (0,50€) ανά μετοχή, με επιστροφή στους μετόχους της εταιρίας σε μετρητά (0,50€) για κάθε μία μετοχή που κατέχουν.

Η Γενική Συνέλευση ομόφωνα αποφάσισε την τροποποίηση του άρθρου 5 του καταστατικού της εταιρίας, το οποίο διαμορφώνεται πλέον ως εξής:

ΑΡΘΡΟ 5ο - Μετοχικό Κεφάλαιο

α) Το Μετοχικό κεφάλαιο της εταιρίας είχε αρχικά ορισθεί στα 50.008.470 δραχμές )πενήντα εκατομμύρια  οκτώ χιλιάδες τετρακόσιες εβδομήντα δραχμές), ήτοι 146.760€ (εκατόν σαράντα έξι χιλιάδες επτακόσια εξήντα ΕΥΡΩ) και καταβλήθηκε ολοσχερώς σύμφωνα με το άρθρο 35 του καταστατικού και κατενέμετο σε 36.690 (τριάντα έξι χιλιάδες εξακόσια ενενήντα) ονομαστικές μετοχές, ονομαστικής αξίας 1.363 δραχμών (χιλίων τριακοσίων εξήντα τριών δραχμών), ήτοι 4 ΕΥΡΩ η κάθε μία.

β) Με την από 06.12.2004 έκτακτη Γενική Συνέλευση των Μετόχων, αποφασίσθηκε η αύξηση του Μετοχικού Κεφαλαίου της εταιρίας κατά 3.300.000,00€ (τρία εκατομμύρια τριακόσιες χιλιάδες ΕΥΡΩ) με την έκδοση 825.000 ονομαστικών μετοχών ονομαστικής αξίας 4 ευρώ η κάθε μία. 

Έτσι το μετοχικό κεφάλαιο της εταιρίας ανήλθε στο ποσό των 3.769.488,00€ (τριών εκατομμυρίων επτακοσίων εξήντα εννέα χιλιάδων τετρακοσίων ογδόντα οκτώ ευρώ) και διαιρείτο σε 942.372 ονομαστικές μετοχές ονομαστικής αξίας 4,00€  (τεσσάρων ευρώ), η κάθε μία.

γ) Με την από 11.04.2005 Έκτακτη Αυτόκλητη Γενική Συνέλευση των Μετόχων, αποφασίσθηκε η αύξηση του Μετοχικού Κεφαλαίου της εταιρίας κατά 2.400.000,00€ (δύο εκατομμύρια τετρακόσιες χιλιάδες ευρώ) με την έκδοση 600.000 ονομαστικών μετοχών ονομαστικής αξίας 4 ευρώ η κάθε μία.

Έτσι το μετοχικό κεφάλαιο της εταιρίας ανήλθε στο ποσό των 6.169.488€ (έξι εκατομμυρίων εκατόν εξήντα εννέα χιλιάδων τετρακοσίων ογδόντα οκτώ ευρώ) και διαιρείτο σε ένα εκατομμύριο πεντακόσιες σαράντα δύο χιλιάδες τριακόσιες εβδομήντα δύο (1.542.372) ονομαστικές μετοχές, ονομαστικής αξίας  τεσσάρων (4) ευρώ η κάθε μία.

δ) Με την από 30.06.2008 απόφαση της Τακτικής Γενικής Συνέλευσης το Μετοχικό Κεφάλαιο της εταιρίας αυξάνεται κατά τριάντα πέντε χιλιάδες (35.000,00) ευρώ,  από την κεφαλαιοποίηση του ειδικού αφορολόγητου αποθεματικού του ν. 3220/2004, που σχημάτισε η εταιρία από κέρδη χρήσεως 2003, με την έκδοση 8.750 ονομαστικών μετοχών, ονομαστικής αξίας 4 ευρώ η κάθε μία.

ε) Με την από 10.11.2009 απόφαση της έκτακτης Γενικής Συνέλευσης των Μετόχων, αποφασίσθηκε η μείωση του Μετοχικού κεφαλαίου της εταιρίας κατά 124.089,76 ευρώ με  επιστροφή μετρητών στους Μετόχους. Η μείωση του Μετοχικού κεφαλαίου γίνεται με μείωση της ονομαστικής αξίας  των 1.551.122 μετοχών της εταιρίας κατά 0,08 λεπτά ανά μετοχή.

Έτσι μετά την μείωση αυτή του Μετοχικού Κεφαλαίου της εταιρίας ανέρχεται στο ποσό των 6.080.398,24 ευρώ, διαιρούμενο σε 1.551.122 ονομαστικές μετοχές ονομαστικής αξίας 3,92 ευρώ η κάθε μία.

ζ) Με την από 28.11.2009 απόφαση της Έκτακτης Γενικής Συνέλευσης των Μετόχων, μειώνεται το Μετοχικό κεφάλαιο της εταιρίας κατά δύο εκατομμύρια τριακόσια ογδόντα οκτώ χιλιάδες   επτακόσια είκοσι επτά (2.388.727,88) ευρώ και ογδόντα οκτώ λεπτά με επιστροφή μετρητών στους Μετόχους. Η μείωση του Μετοχικού Κεφαλαίου θα γίνει με μείωση της ονομαστικής αξίας των 1.551.122 μετοχών της εταιρίας κατά 1,54 € ανά μετοχή.

Έτσι μετά την μείωση αυτή το Μετοχικό Κεφάλαιο της εταιρίας ανέρχεται στο ποσό των 3.691.670,36 ευρώ, διαιρούμενο σε 1.551.122 ονομαστικές μετοχές ονομαστικής αξίας 2,38 ευρώ η κάθε μία. 

η) Με την από 10.03.2011 απόφαση της Γενικής Συνέλευσης των μετόχων, το μετοχικό κεφάλαιο της εταιρίας μειώθηκε κατά 713.516,12€ (επτακόσιες δέκα τρεις χιλιάδες πεντακόσια δέκα έξι ευρώ και δώδεκα  λεπτά) με επιστροφή μετρητών στους μετόχους ,δια μειώσεως της ονομαστικής  αξίας των μετοχών κατά 0,46€ εκάστης.

’Έτσι το μετοχικό κεφάλαιο της εταιρίας ανέρχεται σε 2.978.154,24€ (δύο εκατομμύρια, εννιακόσιες εβδομήντα οκτώ χιλιάδες, εκατόν πενήντα τέσσερα  ευρώ και είκοσι τέσσερα  λεπτά)  και διαιρείται σε 1.551.122 μετοχές, ονομαστικής αξίας ένα ευρώ και ενενήντα δύο λεπτά (1,92€) εκάστης.

θ) Με την από 23.09.2013 απόφαση της έκτακτης γενικής συνέλευσης των μετόχων,το μετοχικό κεφάλαιο της εταιρίας μειώθηκε κατά 775.561,00€ (επτακόσιες εβδομήντα πέντε χιλιάδες, πεντακόσια εξήντα ένα ευρώ), με επιστροφή μετρητών στους μετόχους, δια μειώσεως της ονομαστικής αξίας των μετοχών κατά 0,50€ ανά μετοχή.

‘Έτσι το μετοχικό κεφάλαιο της εταιρίας ανέρχεται στο ποσό των 2.202.593,24€ (δύο εκατομμύρια διακόσιες δύο χιλιάδες, πεντακόσια ενενήντα ευρώ και είκοσι τέσσερα λεπτά), διαιρούμενο σε 1.551.122 ονομαστικές μετοχές των 1,42€ (ένα ευρώ και σαράντα δύο λεπτά) εκάστης.
Την ίδια ημέρα καταχωρήθηκε στο Γ.Ε.Μη. ολόκληρο το νέο κείμενο του καταστατικού.
Σχετικό έγγραφο Ελέγχου της Π.Ε. Κιλκίς 3002/03.10.2013.
Με Εντολή Προέδρου

Ο Διευθυντής

Γεώργιος Ηλιάδης
